Legend of Kawclo. 51 



manamana iki o ka wawae, ma ia aoao no, moku ka ili nianamana iki o ka lima, ma ia 

 aoao hookahi no, moku ka welelau o ka pepeiao. 



Mahope o laila, haule iho la o Kawelo i lalo, a waiho iho la. A waiho o 

 Kavvelo i lalo, olelo aku o Kaehuikiawakea ia Kahakaloa, e hahau hou iho oe i laau hou, 

 i make loa o Kawelo, eia no la ke aa mai nei na maka. A lohe o Kahakaloa i keia mau 

 olelo, pane mai la ia: 



Ua make he laau na ka ui. 



Hookahi no laau a ka ui make, 



iho auanei a hiki i lalo i o Milu, 



1 aku i hahau alua ia e Kahakaloa. 

 Make ai ke koa nui o Kawelo. 



I aku o Kahakaloa ia Kaehuikiawakea: "E hoi kaua e ai a maona, alalia, iho 

 mai au e hoomake i kuu luahi;" alalia, hoi aku la laua. A hiki laua i luna o ka puu o 

 Nounou, olelo aku la o Kahakaloa: "Ua make o Kawelo ia'u. I hoi mai nei au e ai a 

 mabna, iho hou aku e hoomake i kuu luahi." A lohe o Aikanaka, hoolale ae la ia i kana 

 mau aipuupuu elua, ia Kapinaonuianio, a me Nioiwawalu, elua laua, puholo i ka 

 moa a Kahakaloa. A ike aku la o Aikanaka, ua moku ka manea vuxku o ko Kaha- 

 kaloa wawae, ninau aku la ia: "I aha ia kou manea i moku ai?" I aku la o Kaha- 

 kaloa: "Ae, moku no ia wahi, he kihikihi aia i waho." Ninau hou o Aikanaka: "Ko 

 manamana lima iki hoi, i ahaia?" "Ae, moku no ia wahi, he wahi peleleu aia i waho." 

 "Ko pepeiao?" "Ae, moku no he manamana aia i luna loa." 



A moa ka moa, ai iho la o Kahakaloa a maona, pau ae la ka ai o ka umeke, 

 papale iho la o Kahakaloa i ka umeke i ke poo, a iho aku la. A hiki i lalo, ike mai 

 la o Kamalama, alalia, olelo aku la ia ia Kawelo: "He kanaka ohule, e iho mai nei, 

 hinuhinu launa ole ka lae." I aku o Kawelo ia Kamalama: "Aole paha ia he ohule, 

 o Kahakaloa, hoi aku la ai a maona, pau ka ai o ka umeke, kau iho la i ka ipu i ke 

 poo, nolaila ka hinuhinu." 



A hiki o Kahakaloa i mua o Kawelo, nana aku la ia ia Kawelo e noho mai ana i 

 luna, olelo mai la o Kaehuikiawakea, ia Kahakaloa: "Ola hou o Kawelo, nolaila, o oe 

 ke make o ke koa, aole au e make ke kukini." Ku o Kawelo i luna, ku o Kahakaloa 

 i luna, alalia, kiko'u mai la Kawelo i ka laau, a pa ma ka lae o Kahakaloa, nalowale 

 iho la na maka o Kahakaloa i ka umeke ana e papale ana i ke poo, alalia, hahau hou o 

 Kawelo i kana laau palau, ia Kuikaa, a make loa iho la o Kahakaloa. A make o 



